Vilčeko Žemė
80°35′ š. pl. 60°30′ r. ilg.﻿ / ﻿80.583°š. pl. 60.500°r. ilg.﻿ / 80.583; 60.500 Vilčeko Žemė (rus. Земля Вильчека) – sala Arktyje, Prano Juozapo Žemėje (Rusija). Plotas – 2055 km². Būdingas 400–600 m aukščio plokščiakalnis, aukščiausias taškas – 606 m. Didžiąją dalį ploto užima ledynai. Salą 1873 m. atrado austrų ekspedicija, vadovaujama Karlo Veiprechto ir Juliaus Pajero. Pavadinta kelionės rėmėjo grafo Johano Nepomuko Vilčeko (Johann Nepomuk Wilczek) garbei.